કહેવાય છે કે નાનપણમાં રોપેલું બીજ મોટું થતાં તે વટવૃક્ષ બને. માના કહે છે કે, મને નાનપણથી સંગીતમાં રસ હતો. મમ્મીનો એમાં પૂરતો સપોર્ટ. ત્રીજા ધોરણમાં હતી ત્યારે સંગીત શીખવાનું ચાલુ કર્યું. એ વખતે ગિફ્ટમાં મને હાર્મોનિયમ મળેલું. સૂરીલી યાત્રાના પ્રથમ સફરમાં વોકલ અને ઇન્સ્ટ્રુમેન્ટલથી શરૂઆત કરી. એ સમયે ગીત ગાતી અને વગાડતી. જ્યારે ધો.1રમાં ખ્યાલ આવ્યો કે સમીર રાવલ (હાલ પતિ) ક્લાસીસ કરાવે છે. એટલે એ જોઇન કર્યા. એ પછી મારા બર્થ-ડે પર મને ભાઇએ ગિટાર ગિફ્ટ કર્યું. અહીંથી શરૂ થઇ ગિટારની ઓસ્સમ જર્ની. ગિટાર બાદ કી-બોર્ડ પર હાથ અજમાવ્યો. ધીમે ધીમે કરતાં માસ્ટરી આવી અને દરેક ટયૂન્સમાં ખબર પડવા લાગી.